google/wiki40b huggingface dataset:
Tokio Hotel

Bill Kaulitz

Bill Kaulitz gimė 1989 m. rugsėjo 1 d. Leipcige, Rytų Vokietijoje. Jis gimė praėjus dešimt minučių po identiško brolio, Tom, gimimo, Simone’ai Kaulitz, ir Jörg’ui Kaulitz’ui. Bilo ir Tomo tėvai išsiskyrė, kai jiems buvo septyneri metai. Dvynių motina ištekėjo antrą kartą už Gordono Trümperio, gitaristo iš Vokietijos, roko grupės Fatun nario. Patėvis įkvėpė Bill ir jo brolį pradėti siekti muzikinės karjeros, ir jie pradėjo rašyti dainų žodžius. Bill sakė, kad jam didžiausią muzikinę įtaką padarė Vokietijos pop atlikėja Nena. Vokietijos svetainė dw-world.com mano, kad jo dvilytis žvilgsnis, jaunas amžius ir šukuosena pasiekė piktogramos padėtį tarp daugelio paauglių. 2008 m. rugpjūtį, Bill Kaulitz buvo išrinktas patraukliausiu atlikėju, Ispanų žurnalo ¡Hola! rinkimuose. 2008 m. rugsėjo 30 d., Madam Tussauds muziejuje, Berlyne, pastatyta Bill’o vaško skulptūra. 19 metų, Bill dabar yra jauniausias asmuo, kuris kopijuotas Madam Tussauds muziejuje Berlyne. 2008 m. gruodį, Bill Kaulitz buvo išrinktas „Metų Vyru #6“ MTV Naujienose. .

Tom Kaulitz

Tom Kaulitz gimė 1989 m. rugsėjo 1 d. Leipcige dešimt minučių anksčiau už jo identišką dvyni brolį, Bill. 2007 m. rugsėjį, Tom naudojo Gibson gitaras. Jis išdėstė savo muzikinę įtaką, „Aerosmith“ ir vokiečių naujoviškam hip-hop’ui tokiam kaip Samy Deluxe. Jam kaip ir Bill`ui įtaką darė patėvis. Tai jis pastumėjo į sceną, jaunuoliai už tai patėviui labai dėkingi. Nuo mažens Tom`as gerai grojo gitara, jį traukė jos, o Bill`as puikiai dainavo. Tai puikūs sceniniai gabumai.

Georg Listing

Georg Listing gimė 1987 m. kovo 31 d. Jo gimtasis miestas yra Halle. Jis pradėjo groti bosine gitara, kai jam buvo trylika metų. Nuo 2007 m. rugsėjo mėn. naudoja Sandberg bosines. Jis sakė, kad jo grojimo stiliui didelę įtaką padarė Flea iš Red Hot Chili Peppers, ir kiti muzikantai, tokie kaip Die Ärzte and Oasis.

Gustav Schäfer

Gustav Schäfer gimė 1988 m. rugsėjo 8 d., gimtajame Magdeburgo mieste ir turi vyresnę seserį. Gustavas pradėjo groti būgnais nuo penkerių metų, kai tėvai, pastebėję vaikino gabumus, išsiuntė jį į muzikos mokyklą, nors vaikystėje jis svajojo tapti gaisrininku. Muzikinę įtaką jam paliko „Metallica“, Joe Cocker ir Rod Stewart.
Latvijas Pasts

Istorija

„Latvijos paštas“ kaip valstybinė įmonė susikūrė 1992 m. sausio 2 d., po Latvijos nepriklausomybės atkūrimo. Prieš tai šalyje egzistavo daug kitų pašto paslaugų įmonių. 2004 m. lapkričio 1 d. „Latvijos paštas“ buvo reorganizuotas į akcinę bendrovę.
2014 m. įmonė dalyvavo šalyje įvedant eurą, teikė nacionalinės valiutos latų keitimo į eurus paslaugas. Žmonės galėjo nemokamai pasikeisti pinigus nuo sausio iki kovo mėn. 302 pašto skyriuose. Latvija buvo antroji eurozonos valstybė, kurios pašto įstaigose buvo keičiama vietinė valiuta pereinant prie euro.
Bouaké FC

Istorija

Klubas buvo suformuotas 2007 m.
Keibiškis

Istorija

Keibiškis jau 1802 m. buvo paminėtas Papilio dvaro inventoriaus suvestinės dokumentuose (šalia taip pat paminėti Ažugariniškis, Ciplintiškis, Dominiškis, Galiniai, Griauzdės, Griauzdė, Ilgabrados, Patupiškis, Pavariškis, Plepikiai, Šogdė, Šmylavietė).
Mindaugas Navakas

Biografija

Vaikystėje susidomėjo keramika, 1962–1969 m. mokėsi Juozo Naujalio gimnazijoje. 1969–1970 m. studijavo architektūrą Kauno politechnikos institute, 1970–1971 m. ten pat studijavo interjerą ir įrengimus. 1971–1977 m. studijavo skulptūrą ir architektūrą Lietuvos dailės institute (dabar – Vilniaus dailės akademija). Nuo 1977 m. ten pat dėstė skulptūrą. Parodose Lietuvoje ir užsienyje dalyvauja nuo 1977 m. 1999 m. M. Navako ir Eglės Rakauskaitės darbas „Nepavadintas“ demonstruotas pirmojoje Lietuvos ekspozicijoje 48-ojoje Venecijos bienalėje.
Kūrėjui įtaką padarė Prahos pavasario išvakarėse (1968 m.) šeimos namuose atsiradusi magnetola „Neringa“, leidusi klausytis transliacijų iš Vakarų pasaulio, taip pat praktikos metu Ermitaže matyta JAV technikos progreso paroda „JAV pramoninė estetika“. 1971-1975 m. dainavo saviveiklinėje Kęstučio Antanėlio roko grupėje „Antanėliai“, kuri 1971 m. nelegaliai pastatė Endriu Loido Veberio roko operą „Jėzus Kristus superžvaigždė“. Tais pačiais metais padėjo „Kanklininko“ skulptūrą kalančiam Robertui Antiniui, skulptorius Stanislovas Kuzma M. Navaką supažindino su Vladu Vildžiūnu ir Marija Ladigaite-Vildžiūniene, turėjusiais dirbtuves Jeruzalėje.
1977 m. apgynė diplominį darbą „Brendanti mergaitė“ – miesto skverui skirtą dekoratyvinę skulptūrą. Tais pačiais metais darbas demonstruotas parodoje restorano „Medininkai“ kieme.
Netrukus po baigimo tapo Lietuvos dailininkų sąjungos (LDS) nariu. 1993 m. pateikė prašymą iš jos išstoti protestuodamas prieš sąjungos nenorą persitvarkyti pagal rinkos dėsnius. Prašymas patenkintas praėjus metams po įteikimo. 2003 m. pristatė pusvalandžio trukmės video darbą „Po dešimties metų“, kuriame kartu su taip pat iš LDS išstojusiu tapytoju Jonu Gasiūnu šoka stepą. Titruose kūrinio pabaigoje pažymima, jog po menininkų išstojimo iš LDS praėjo dešimt metų ir teigiama, jog LDS permainos po TSRS žlugimo nepateisino kūrėjų bendruomenės vilčių.
1989 m. dalyvavo paminklo skirto masinių deportacijų aukoms „Atsisveikinimas su Lietuva“, turėjusio būti pastatyto Naujosios Vilnios geležinkelio stotyje, konkurse. Konkursui pateiktas projektas – masyvus granitinis kryžius ant traukinio platformos – gavo pirmąją premiją, bet nebuvo įgyvendintas kilus nesutarimams dėl tremtinių atstovams nepriimtino plastinio sprendimo.

Šeima

Brolis – kompozitorius Arūnas Navakas. 1980 m. spalio 18 d. vedė Jovitą Laurušaitę, su kuria susilaukė dviejų sūnų, Vytauto (g. 1982 m.) ir Naglio (g. 1986 m.).
Marijus Kaktys

Biografija

1985 m. baigė Lietuvos veterinarijos akademiją, zooinžinierius.
Ūkininkas, Žemės ūkio kooperatyvo „Agrolanka“ valdybos pirmininkas.
Lietuvos valstiečių liaudininkų sąjungos Plungės rajono skyriaus narys. Nuo 2011 m. Plungės rajono savivaldybės tarybos narys. 
Lietuvos ūkininkų sąjungos Plungės skyriaus pirmininkas. Žmona Aniceta, vaikai Donatas, Lina, Eglė, Emilija.
Aldona Malachovska

Stefanija Aldona Sakalauskaitė-Malachovska (lenk. Aldona Malachowska, g. 1890 m. balandžio 4 d. Augustave – m. po 1972 m. Peče, Vengrija) – Lenkijos lietuvių dainininkė.

Biografija

Gimė ir augo žinomo Lenkijos lietuvių visuomenės veikėjo ir poeto Ksavero Sakalausko-Vanagėlio šeimoje. Baigusi Lomžos gimnaziją, studijavo Varšuvos konservatorijoje, bendravo su tuo metu Lenkijos sostinėje besimokiusiais būsimais Lietuvos muzikais: Jonu Bendoriumi, Mikalojumi Konstantinu Čiurlioniu, Juliumi Štarka, Stasiu Šimkumi. Tėvas vadovavo Lomžos lietuvių draugijai „Pagalba“ ir Varšuvos lietuvių savišalpos draugijai; Sakalauskų šeimoje lankėsi žinomos Lietuvos asmenybės – Jonas ir Vytautas Bendoriai, Antanas Aleksandravičius, Mykolas Bukša, Jonas Valaitis, M. K. Čiurlionis ir kt.
Po konservatorijos baigimo koncertavo, yra dainavusi Aidos partiją to paties pavadinimo Džiuzepės Verdžio operoje. Ištekėjo už gydytojo Malachovskio, gimė duktė. Paskutinius gyvenimo metus praleido Vengrijoje, Pėčo mieste. Nors Lietuvoje nebuvo apsilankiusi, bet ryšius su lietuvių poetais ir rašytojais palaikė. Parašė vertingų prisiminimų Apie mano gyvenimą ir gimimą (rankraštis). Jos ir tėvo Ksavero Sakalausko-Vanagėlio archyvas saugomas Lietuvių literatūros ir tautosakos institute Vilniuje.
Irena Žemaitienė

Biografija

1980 m. baigė Lietuvos žemės ūkio akademiją, inžinierius žemėtvarkininkas.
Šakių rajono savivaldybės administracijos vyresnioji specialistė.
Lietuvos valstiečių liaudininkų sąjungos Šakių rajono skyriaus narė. 2011 m. Šakių rajono savivaldybės tarybos narė, mandato atsisakė. 
Vaikai Edvinas, Erika.
Amerikos lietuvių informacijos centras

Amerikos lietuvių informacijos centras (angl. Lithuanian American Information Center) – Amerikos lietuvių tarybos įstaiga, 1944-1965 m. veikusi Niujorke.

Veikla

Siekė formuoti Lietuvai palankią pasaulio visuomenės nuomone, palaikė ryšius su JAV vyriausybe, Kongreso nariais, teikė informaciją apie Lietuvą žinių agentūroms, rengė Vyriausiojo Lietuvos išlaisvinimo komiteto ir kitų lietuvių veikėjų spaudos konferencijas Niujorke ir Vašingtone. Rūpinosi, kad JAV Kongresas oficialiai ištirtų Lietuvos aneksiją, teikė pagalbą specialiai tam sudarytam Kersteno komitetui. Turėjo skyrių San Franciske.
Amerikos lietuvių informacijos centras anglų kalba leido neperiodinį leidinį „Lithuanian Bulletin“. 1944 m. turėjo socialinį skyrių, kuris padėjo iš Lietuvos pasitraukusiems asmenims susirasti JAV gyvenančius gimines. Vėliau tas pareigas perėmė Bendrasis Amerikos lietuvių fondas. Nuo 1965 m. Centro veiklą tęsė Amerikos lietuvių tarybos centras Čikagoje.
Aryeh Leib Frumkin

Biografija

Gimė 1845 m. Kelmėje. 1883 m. emigravo į Palestiną, kur įkūrė Petah Tikvos gyvenvietę, nusausino laukus, pasodino pirmuosius medžius, jo vardu pavadinta viena iš pagrindinių miestelio gatvių. 1893 m. po arabų išpuolio prieš Petah Tikvos gyvenvietę išsikraustė į Londoną, kur atidarė vyno parduotuvę L. Frumkin & Company. Po kiek laiko vėl grįžo į Petah Tikvą, kur ir mirė 1916 m. A. Frumkino provaikaitis Jonathan Sacks 1991-2013 m. buvo vyriausiasis Jungtinės karalystės rabinas.
FF Jaro Pietarsaari

Istorija

Klubo ištakos siekia 1921 m. O dabartinis klubas įkurtas 1965 m.
Kęstutis Kuzmickas

Biografija

1976 m. Kęstutis Kuzmickas baigė Kauno 1-ąją vidurinę mokyklą. 1982 m. baigė Kauno medicinos institutą ir įgijo gydytojo anesteziologo specialybę. Stažavo Rusijoje, Lenkijoje, Vokietijoje, Austrijoje, Vengrijoje, Anglijoje.
1982 m. Kauno akademinių klinikų gydytojas, nuo 1984 m. specializavosi psichiatrijos ir psichoterapijos srityse, klinikų Neurozių skyriaus gydytojas. 1994 m. įsteigė privatų K. Kuzmicko eriksoninės hipnozės centrą, kuriame iki išrinkimo į Seimą dirbo gydytoju psichoterapeutu, vadovu.
Nuo 1998 m. Kęstutis Kuzmickas Naujosios sąjungos (socialliberalų) narys, sąjungos Tarybos ir Prezidiumo narys. 2000–2004 m. Seimo narys. Nuo 2005 m. sveikatos apsaugos atašė LR misijoje prie Europos Bendrijų.
2000–2003 m. Kauno miesto savivaldybės tarybos narys. 2000 m. kovo – spalio mėn. Kauno miesto savivaldybės valdybos narys, Sveikatos ir jaunimo reikalų komiteto pirmininkas, nuo 2000 m. spalio mėn. Savivaldos ir ekonomikos komiteto narys.
Švedijos hipnozės asociacijos, Europos hipnozės asociacijos narys. Lietuvos psichiatrų asociacijos, Lietuvos psichoterapeutų asociacijos, Lietuvos hipnozės asociacijos narys. Paskelbė 20 mokslinių publikacijų. Skaitė paskaitas Kauno medicinos universitete.
Žmona Solveiga, dukterys Gustė, Simona, Jonė.
Greihamo sala

Greihamo sala (angl. Graham Island, pranc. Île Graham, haid. Kiis Gwaay) – Kanadai (Britų Kolumbijai) priklausanti sala Ramiajame vandenyne, didžiausia Karalienės Karolinos (Haida Gvai) salyno sala bei 101 pagal dydį sala pasaulyje. Plotas – 6436 km². Salos paviršius kalnuotas, sieka 1250 m aukštį (Nydhamo k.). Apaugusi spygliuočių miškais. Į salos vidurį įsiterpia siauras Maseto užutėkis. Pietuose siauru Kartaito sąsiauriu atskirta nuo Morsbio salos. Įsteigti Naikuno ir Tyrojo Ežero provinciniai parkai.
Greihamo saloje 2001 m. gyveno 4475 gyventojai, didelė dalis – haidai. Didžiausia gyvenvietė – Kvin Šarlotė. Verčiamasi turizmu, žvejyba. Kelto linija jungia su Prins Rupertu žemyne.
1853 m. britų admirolas Džonas Čarlis Prevostas (James Charles Prevost) salą pavadino britų didiko Džeimso Greihamo garbei.
Nemirų Šventosios Dvasios bažnyčia

Istorija

Vilkaviškio vyskupas 1942 m. leido Nemiruose kurti parapiją. Kunigo Alekso Labanausko iniciatyva 1943 m. pavasarį pastatyta dabartinė medinė bažnyčia. Iki rudens pastatyti ir ūkiniai trobesiai. Po klebono Prano Šukio mirties (1978) bažnyčia nuolatinio kunigo neturi.

Architektūra

Bažnyčia liaudies architektūros formų, stačiakampio plano, vienabokštė, su prieangiu. Šventoriaus tvora medinių statinių.
Demis Roussos

Biografija

Gimė 1946 metais Aleksandrijoje, Egipte, gyvenusių graikų šeimoje. Jau ankstyvoje vaikystėje būsima žvaigždė pradėjo domėtis muzika, dainavo bažnyčios chore, studijavo muzikos teoriją, išmoko groti gitara ir trimitu. 1961 metais kilus Sueco krizei, Demiso šeima prarado visą savo turtą ir buvo priversta grįžti į Graikiją, kur jaunuolis pradėjo profesionalaus dainininko karjerą.
Didžiulį vaidmenį Demis Roussos gyvenime turėjo grupė „Aphrodite's Child“, kurią dainininkas sukūrė su pasaulinę šlovę pelniusiu multiinstrumentalistu Vangeliu. Šis kolektyvas išpopuliarėjo ne tik Graikijoje, bet ir Prancūzijoje, Didžiojoje Britanijoje, kur pirmieji du „Aphrodite's Child“ albumai sulaukė itin palankių vertinimų.
1970 m. grupė „Aphrodite's Child“ nutraukė egzistavimą, o jos lyderiai Demis Roussos ir Vangelis pradėjo sėkmingas solo karjeras. Jau pirmasis Demiso solo singlas „We Shall Dance“ tapo didžiuliu hitu Italijoje, Ispanijoje, Portugalijoje ir Prancūzijoje. Netrukus dainininkas surengė didžiules gastroles, kurių kulminacija tapo Rio mieste vykęs pasirodymas, sutraukęs net 30 tūkstančių žiūrovų. 1973 metais Demis Roussos išleido vieną sėkmingiausių savo albumų „Forever And Ever“. Dėka populiariais hitais tapusių dainų „Goodbye My Love Goodbye“ ir „Forever And Ever“ šis albumas yra išpirktas didesniu nei 12 mln. kopijų tiražu. Siekdamas kuo plačiau pristatyti šį albumą, Demis Roussos milžiniškų gastrolių metu surengė net 380 koncertų. Vėliau išleisti Demis Roussos karaliavo daugelio Europos šalių topuose. Sėkmę padėjo pasiekti ir tai, kad savo atliekamas dainas Demis Roussos įrašinėjo ne tik angliškai, bet ir vokiškai, itališkai, ispaniškai ir prancūziškai.
Demis Roussos ne kartą viešėjo ir Lietuvoje: 2011 metais jis koncertavo Vilniuje, Kaune, Šiauliuose ir Panevėžyje, o po metų surengė koncertą ir Klaipėdoje. Tuomet jis publikai atliko ne tik pasaulinę šlovę atnešusius garsiausius hitus, bet ir naujas dainas iš naujausio albumo „Demis“.
Kohistanai

Kultūra

Verčiasi ganykline gyvulininkyste (augina daugiausia avis, ožkas) bei žemdirbyste (Indo ir jo intakų slėniuose – ariamąja, kalnų šlaituose – terasine) Augina miežius ir kitus javus, kukurūzus. Taip pat verčiasi sodininkyste, renka laukines uogas, vaisius. Būdinga gentinė gimininė santvarka, sudaro grupes, panašias į puštūnų gimines (cheli). Išlaikę ikiislaminio tikėjimo elementų.
Palangos dekanatas

Palangos dekanatas - dekanatas, priklausantis Telšių vyskupijai. Dekanato centras, pagrindinė parapija yra Palangos Švč. Mergelės Marijos Ėmimo į dangų parapija.
David Carr

Deividas Karas (angl. David Carr, g. 1940 m. liepos 21 d.) – JAV filosofas, E. Huserlio ir fenomenologijos tyrinėtojas.
Domisi I. Kantu, transcendentaliąja filosofija, istorijos filosofija ir analitinėmis istorijos teorijomis.

Biografija

Studijavo Jeilo universitete; klausė George Schrader, Wilfred Sellars ir Richard Berstein paskaitų. Studijų metu padarė pertrauką, kad metus praleistų Heidelbergo ir Paryžiaus universitetuose, kur klausė H. Gadamerio, Karlo Löwith’o, P. Rikioro, Dieter’io Henrich’o paskaitų. 1966 m. Jeilo universitete baigė doktorantūrą ir ten 10 m. dirbo dėstytoju. Po to filosofiją dėstė Oklahomos ir Otavos (Kanada) universitetuose. Nuo 1991 m. dirba Atlantos Emory universitete, kuriame yra filosofijos katedros vadovu.
Be šių pareigų, jis yra dirbęs vizituojančiu profesoriumi St. Louis Vašingtono universitete, dukart Niujorko Naujojoje socialinių tyrimų mokykloje. Yra dėstęs Wuppertal’o universitete ir dirbęs tyrinėtoju Bielefeldo universiteto Tarpdisciplinarinių tyrimų centre. Yra skaitęs paskaitas JAV, Kanados, Vokietijos, Prancūzijos, Italijos, Švedijos, Suomijos, Japonijos ir Kinijos universitetuose.
Buvo JAV fenomenologijos ir egzistencinės filosofijos draugijos vykdančiuoju direktoriumi ir valdybos nariu. Yra Indianos ir Šiaurės vakarų universitetų bei Springer Verlag leidyklų tęstinių filosofinių leidinių redakcijų nariu.
Airijos vėliava

Airijos vėliava (air. Bratach na hÉireann) – trispalvė vėliava, stačiakampis audeklas, sudalintas į tris vienodo pločio vertikalias juostas: žalią, baltą ir oranžinę.
Pirmą kartą ši vėliava panaudota Paryžiuje 1848 metais. Ši vėliava tapo Airijos Laisvosios Valstybės vėliava 1922 metais.
Žalia spalva reiškia Airiją, dažnai vadinamą „žaliąja sala“ ir katalikybę, oranžinė spalva reiškia protestantizmą, balta spalva – taiką tarp abiejų konfesijų. Kita spalvų aiškinimo versija teigia, kad žalia reiškia „žaliąją salą“, balta – katalikus (popiežiaus rūbų spalva), oranžinė protestantus (ši spalva kilusi iš – Viljamo III Oraniečio – protestantų pradininko Britų salose).
Užvenčio herbas

Aprašas

Herbo skydo raudoname lauke virš skydo papėdėje išgaubtos sidabrinės banguotos juostos auksinis šokantis pegasas sparnais virš nugaros.

Istorija

2000 m. kovo 23 d. herbą Lietuvos Respublikos Prezidentas patvirtino dekretu Nr. 821. Herbo etalono autorius – dailininkas Arvydas Každailis.
Piero della Francesca

Pjeras dela Frančeska (it. Piero della Francesca, tikr. Piero di Benedetto dei Franceschi, 1410-20 – 1492 m. spalio 12 d.) – italų XV a. ankstyvojo renesanso dailininkas, dar žinomas kaip matematikas ir geometras.
Svarbiausiu jo kūriniu laikomas freskų ciklas Tikrojo Kryžiaus tema San Francesco (Šv. Pranciškaus) bažnyčioje Arece.

Kūryba

Pjeras dela Frančeska nepaliko žymios dailės mokyklos, jo kūrybinis stilius beveik nekito visu jo gyvenimo laikotarpiu. Tokį kūrybinį pastovumą greičiausiai nulėmė Pjero potraukis matematikai ir geometrijai. Formų ir spalvų aiškumas, beveik tobulas perspektyvusis vaizdavimas tapo charakteringais Pjero dailės bruožais, tačiau kartu padėjo dailininkui išskirti kūrybines idėjas. Pjero kūryba turi panašumų su Fra Andželiko, tik vietoj religinio tyrumo ir pagarbos dominuoja tokia scenų idėjinė plotmė, dėl kurios dailininko kūryba dažnai vadinama humanistine.
Pjero dela Frančeskos kūryba buvo ypač aukštai įvertinta tik XX amžiuje. Viename unikaliausių savo darbų „Kristaus nuplakimas“ dailininkas visiškai netradiciškai nustūmė Kristaus nuplakimo sceną į paveikslo gilumą, pirmame plane dominuoja trys žmonių figūros, nelabai susijusios su veiksmu. Pati paveikslo, kaip diptiko, kompozicija trukdo apsispręsti, kuri scena yra centrinė. Šiame darbe Pjeras taip pat pasižymėjo šviesos valdymu. Nors darbe numanomas šviesos šaltinis (be dienos šviesos) nematomas, tačiau tiksliai geometriškai pateikta jo šviesos sklaida.
Pjero dela Frančeskos kūriniai aukštai vertinami dėl formų aiškumo, spalvų grynumo. Freskų ciklas Tikrojo Kryžiaus istorijos tema yra vienas iš garsiausių ankstyvojo renesanso freskų dailės kūrinių. „Urbino hercogų Federiko da Montefeltro ir Batistos Sforcos portretas“ įvardijamas aukščiausiu ankstyvojo renesanso pasiekimu portretiniame mene vaizduojant žmogų iš profilio. „Kristaus nuplakimas“ išlieka vienu mįslingiausių paveikslų meno istorijoje ir daugelio menotyrininkų minimas vienu geriausių.
Pjero dela Frančeskos vardą populiarino 1996 m. filmo „Anglas ligonis“ scena, kurioje aktorė Juliette Binoche sūpuojasi Šv. Pranciškaus bažnyčios Arece koplyčioje su Pjero Tikrojo Kryžiaus istorijos freskų ciklu (imitacija). Ilgą laiką dailininkas buvo užmirštas, nuo XX a. pradžios jo autoritetas ženkliai išaugo. Pjeras dela Frančeska šiuo metu laikomas vienu reikšmingiausių XV a. italų renesanso tapytojų.
Groningenas (Surinamas)

Istorija

XVIII a. pabaigoje, kai vyriausybė dalino plotus plantatoriams, šioje vietoje nuspręsta statyti fortą, siekiant apsiginti nuo simaronų. Penkiakampis fortas iš kalkakmenio pastatytas 1790 m., vadovaujant gubernatoriui Janui Gerhardui Vichersui (Jan Gerhard Wichers).
Tokio pat pavadinimo miestas yra Nyderlanduose
Felicijonas Šakenis

Felicijonas (Pelicijonas) Šakenis, lenk. Felicjan Jan Szakień (Sakieni) (1815 m. sausio 27 d. Veleniškiai, Vabalninko parapija, Kauno gubernija – 1899 m. gruodžio 28 d. Verkių kaimas, Vilniaus apskritis, Vilniaus gubernija) – Romos katalikų kunigas Lietuvoje ir Lenkijoje.

Biografija

Mokėsi keturklasėje vienuolių bernardinų išlaikomoje keturklasėje pradinėje mokykloje Troškūnuose. Baigęs Balstogės kunigų seminariją, Vilniaus katedroje 1840 m. buvo įšventintas kunigu. Tais pačiais metais paskirtas vikaru į Kundzičę, 1841 m. perkeltas Sokolanus, 1846 m. tapo Drohičino benediktinių vienuolyno kapelionu, po metų - vikaras Ružanistoke.
1849 m. paskirtas klebonu į Šv. vyskupo Stanislovo ir Švč. Mergelės Marijos Ėmimo į dangų bažnyčią Nareve. Buvo kaltinamas religinių patarnavimų teikimu vietos unitų tikintiesiems. Kai Lietuvoje, Baltarusijoje ir Lenkijoje kilo 1863 m. sukilimas, buvo patikrinta Narevo bažnyčia ir rastas sukilėlių simbolis - vėliava su išsiuvinėtu sulaužytu kryžiumi. Pats klebonas F.Šakenis apkaltintas pinigų sukilėliams rinkimu, dukart (1863 ir 1864 metais) buvo kalinamas. Galiausiai buvo nubaustas pinigine 200 rb. bauda. Narevo bažnyčia liko uždaryta, o Felicijonas Šakenis išsiųstas tarnauti vikaru į Dysnos apskritį.
Nuo 1896 m. - altarista Vilniaus Šv. Kryžiaus Atradimo bažnyčioje. Buvo surinkęs nemažą biblioteką, kurią padovanojo Vilniaus kunigų seminarijai ir giminėms į Veleniškius ir Pagojės kaimus.
Natūriniai mainai

Mainai (angl. barter) – prekių ir paslaugų mainų sistema, nenaudojanti pinigų kaip tarpininko. Tai prekyba, paremta natūriniais mainais, kai prekės ir paslaugos keičiamos į prekes ir paslaugas nenaudojant pinigų. Prekės įvertinamos pagal pasaulines arba sutartines kainas, siekiant laiduoti mainų ekvivalentiškumą. Natūriniai mainai paprastai vyksta tarp dviejų arba daugelio šalių. Pagrindinės šių mainų priežastys: valiutos trūkumas, konvertavimo išlaidos, kurso nepastovumas, patikimas tiekėjas, laiko sąnaudos, paprastumas ir kt.
Pirmykštėje visuomeninėje bendruomenėje buvo naudojamas tik toks prekybos būdas. Tais laikais žmonės nežinojo kas yra pinigai, o jei jie ir buvo, tai dažnai buvo suprantami kaip prekė. Žmonės vietoj pinigų naudojo vertingesnius, ilgiau galinčius išsilaikyti daiktus, tokius, kaip žvėrelių kailius, grūdus, kriaukles, metalų lydinius.
Dabartiniais laikais dar pasitaiko, kad žmonės apsikeičia daiktais. Taip pat natūriniai mainai išauga hiperinfliacijos laikotarpiu, kai žmonėms sunkiau nustatyti tikrą daiktų kainą pinigais ar iš vis nenori turėti nuvertėjančių pinigų. Vykdant natūrinius mainus stengiamasi iš karto apsikeisti lygiavertėmis prekėmis.
Krolis

Istorija

Vietovėje gyventa nuo akmens amžiaus. XIII a. išaugo kaip turgaus miestas. XIX a. viduryje nutiestas geležinkelis.
Apatija

Apatija – emocijų, motyvacijos ar entuziazmo trūkumas, abejingumas. Apatiškas individas abejingas arba atsainus tam tikriems emociniams, socialiniams ar fiziniams gyvenimo aspektams. Kliniškai apatija laikoma lengva psichinio disbalanso forma, vidutinė yra depresija, o sunkiausia - disociacija.
Apatija panaši į tingėjimą ir gali būti kraštutinė jo forma.
Apatija gali būti kryptinga, nukreipta į tam tikrą objektą, asmenį, veiklą ar aplinką. Ją gali iššaukti emocinė reakcija ar sąmoningas apsisprendimas. Tam tikri vaistai gali sukelti apatijos simptomus ar prie jos privesti. Fizinis apatijos aspektas susietas su fiziniu detergentu. Lėtinis energijos trūkumas, dar vadinamas letargu, taip pat gali sukelti apatiją.
Pagal stoikų filosofiją, apatija – būsena, kai žmogus laisvas nuo pathē, grubiai tariant, emocijų ir aistrų, skausmo, baimės, troškimo ir malonumo. Doktrinos kilmę galima atsekti iki cinikų (IV a. pr. m. e. antroji pusė). Zeno iš Citiumo (IV-III a. pr. m. e.) atvirai mokė, kad pathē reikia visiškai panaikinti.
Sveikas miestas

Sveikas miestas - sveikatos politikos koncepcija, kelianti gerovės ir sveikatos jos gyventojams prioritetą į pagrindinę vietą priimant sprendimus, siekiant patobulinti fizinę, psichinę ir socialinę aplinką miesto gyventojams.